Viongozi wetu wamwige Moi, hasa kuhusu usalama wa nchi

Viongozi wetu wamuige Moi, hasa kuhusu usalama wa nchi 
Viongozi wa kisiasa wanaoshikilia nyadhifa za juu wakati huu wanafaa kuiga mfano wa Hayati Rais wa Pili wa Kenya Daniel Moi aliyeliongoza taifa hili kwa hekima na ukakamavu mkubwa. 
Alisimama kidete kuhakikisha kuwa wavamizi kutoka nje hawaingii ndani ya himaya ya Kenya na kuhangaisha Wakenya. Hii ilidhihiri pale alipopambana na wanamgambo wa Shifta mapema miaka ya 1980s ambao walitaka kutwaa eneo la Kaskazini Mashariki mwa Kenya na kuligeuza kuwa himaya ya taifa jira la Somali. 
Wakati wa utawala wa Mzee Moi visa vya mashambulio ya wanamgambo wa Al Shabaab dhidi ya Wakenya havikuwa vingi kama ilivyo sasa. Na hakuna taifa lolote jirani lililothubutu kudai eneo lolote ndani ya Kenya kama ambavyo Rais Yoweri Museveni anadai kisiwa cha Migingo iko nchini Uganda ilhali ni mali ya Kenya. Bila shaka hii funzo kwa Rais Uhuru Kenyatta na naibu wake William Ruto kwamba wanapaswa kulinda mipaka ya Kenya kwa ukali jinsi Mzee Moi alivyofanya.